**Սառա Աարոնսոն** (հունվարի 6, 1890(1890-01-06) կամ հունվարի 5, 1890(1890-01-05), Զիխրոն Յաակով, Հայֆայի մարզ, Իսրայել - հոկտեմբերի 9, 1917(1917-10-09), Զիխրոն Յաակով, Հայֆայի մարզ, Իսրայել), Նիլիի անդամ, Հրեա լրտեսների խումբ, որոնք աշխատում էին Մեծ Բրիտանիայի համար Առաջին համաշխարհային պատերազմի ժամանակ։ Երբեմն նրան անվանում են «Նիլիի հերոսուհի»։

Հայտնի բուսաբան Ահարոն Աարոնսոնի քույրը։

Վաղ կյանքը
----------

Սառա Աարոնսոնը ծնվել է և մահացել Իսրայելի Զիխրոն Յակով քաղաքում, որը այն ժամանակ հանդիսանում էր Օսմանյան կայսրության մաս։ Նա որոշ ժամանակ ապրել է Կոստանդնուպոլիսում մինչև 1915 թվականը, երբ դեկտեմբերին Սառան վերադարձավ հայրենի քաղաք, որպեսզի խուսափի անցանկալի ամուսնությունից։

### Լրտես դառնալու որոշումը

Կոստանդնուպոլիսից Հայֆա ուղևորության ժամանակ Աարոնսոնը ականատես է եղել Հայոց Ցեղասպանությանը։ Իր վկայությունների ժամանակ նա պատմել է հարյուրավոր տղամարդկանց, կանանց ու երեխաների դիակների մասին, խոշտանգված հայերի գնացքներով տեղափոխման, մոտ 5000 հայերի կոտորածի, նրանց մարմինների խոշտանգումների և այրման մասին։ Նրա ճանապարհորդությունից հետո հայերի մասին ցանկացած ակնարկ նրան հասցնում էր հիստերիայի։ Համաձայն Խայմ Հերցոգի, Աարոնսոնը որոշել է օգնել բրիտանական զինված ուժերին այն բանից հետո, երբ նա վկա է դարձել Հայոց Ցեղասպանության Օսմանական Անատոլիայում։

Լրտեսական գործունեությունը
--------------------------

Աարոնսոնը, նրա եղբայրները և քույրը, Աարոնը, Ալեքսը և Ռեբեկան, ինչպես նաև նրանց ընկեր Աբսալոմ Ֆեյնբերգը ստեղծեցին և ղեկավարել են Նիլի լրտեսական կազմակերպությունը։ Աարոնսոնը վերահսկում էր լրտեղների աշխատանքները և փոխանցում էր տեղեկությունները բրիտանական գործակալներին։ Աարոն Աարոնսոնի բացակայության դեպքում Սառան ստանձնում էր կազմակերպության կառավարումը Պաղեստինում։ Երբեմն նա ճանապարհորդում էր Օսմանական կայսրության տարածքում և անձամբ հասցնում էր հավաքված տեղեկությունները բրիտանացիների կողմից վերահսկվող Եգիպտոս։ Ի վերջո նա վերադառնում է Զիխրոն Յակով և շարունակում Նիլիում իր գործունեությունը։

Բացահայտումը և մահը
-------------------

Սառա Աարոնսոնիի և նրա մոր գերեզմանները Զիխրոն Յակովի գերեզմանոցում
1917 թվականի սեպտեմբերին ոստիկանները բռնում են աղավնուն, որի միջոցով Սառան տեղեկություններ էր փոխանցում բրիտանացիներին, և վերծանեցին Նիլիի հաղորդակցման կոդը։ Հոկտեմբերին օսմանյան զինված ուժերը շրջապատեցի Զիխրոն Յակովը և ձերբակալեցին մի շարք մարդկանց, այդ թվում նաև Աարոնսոնին։ Չորս օր շարունակվող կտտանքներից հետո, Աարոնսոնը հաջողացնում է գտնել ատրճանակ և ինքնասպան է լինում։

Իր վերջին նամակում նա հույս է հայտնել, որ Նիլիի գործունեությունը կմոտեցնի Հրեաների համար տան ձեռք բերումը Էրեց Իսրայելում։

Ինքնասպանության վերաբերյալ հրեաների տեսանկյան պատճառով Աարոնսոնին արգելվել է թաղել Հրեական գերեզմանոց։ Այնուամենայնիվ նրա դին թաղվել է հրեական գերեզմանոցում, սակայն շրջապատվել է ցանկապատով, որը խորհրդանշում էր նրա գերեզմանի անջատ լինելը շրջապատող սուրբ հողից։ Աարոնսոնի մայրը մահից հետո կտակել է թաղել իրեն իր դստեր մոտ, ինչի պատճառով էլ գերեզմանի ցանկապատը մեծացվել է։

Տես նաև
-------

* Սիոնիզմ

Ծանոթագրություններ
------------------

1. 1 2  סיפור חייה
2. 1 2
3. ↑  Սառա Աարոնսոն (Հրեական վիրտուալ գրադարան, հիմնվելով *Սիոնիզմի և Իսրայելի նոր հանրագիտարանի* նյութերի վրա, խմբ. Ջոֆրի Վիգոդեր, Ասոշիեյթեդ Յունիվերսիթի Փրեսս)
4. ↑  Հերցոգ, Խայմ (1989). *Իսրայելի հերոսները*. Բոստոն: Լիթլ Բրաուն. ISBN 0-316-35901-7.
5. 1 2  Բարտով, Մակ, Օմեր, Ֆիլիս (2001). *In God's Name: Genocide and Religion in the Twentieth Century*. Berghahn Books. pp. 274–275. ISBN 1-57181-214-8.`{{cite book}}`: CS1 սպաս․ բազմաթիվ անուններ: authors list (link)
6. ↑  "Armenian Genocide Research - The First World War : A Complete History". Արխիվացված է the original 2007 թ․ սեպտեմբերի 28-ին. Retrieved 2014 թ․ ապրիլի 8. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  Auron, Yair. *The Banality of Indifference*. 2001, page 179-80
8. ↑  Kahana, Ephraim. *Historical dictionary of Israeli intelligence*. 2006, page xix

Արտաքին հղումներ
----------------

* (Եբրայերեն) שרה אהרנסון Sarah Aaronsohn (izkor.gov.il)
* Prof. Billie Melman, Sarah Aaronsohn (*Jewish Women: A Comprehensive Historical Encyclopedia,* Jewish Women's Archive)
* Biography on MyJewishLearning.com

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · WikiTree |
|  |
| Բառարաններ և հանրագիտարաններ | Արմենիապեդիա |
|  |
| Չափորոշչային վերահսկողություն | GND: 130052094 · ISNI: 0000000017437891 · LCCN: n84002015 · SUDOC: 144215691 · VIAF: 72488796 · WorldCat VIAF: 72488796 |

 |